KORONAVÍRUS Farár žehnal svojim ovečkám online: Pri čítaní z Biblie si nevšimol pohromu!
Správca farnosti kostola Sv. Budeaux sa snaží aj v týchto ťažkých časoch zostať v kontakte s veriacimi, ktorí nemôžu navštevovať omše. Rozhodol sa preto, že bude vysielať bohoslužby na internete priamo zo svojho úradu.
Tam sa pred pár dňami snažil navodiť tú správnu duchovnú atmosféru pôsobivým stojanom so zapálenými sviečkami. Zanietený čítaním zo svätého písma si však vôbec nevšimol, že sa mu od jednej zo sviečok chytila ľavá ruka a začala horieť. "Ó bože! Veď ja horím!" vykríkol kazateľ, keď si to všimol.
Simon neskôr uviedol, že je v poriadku, neutrpel žiadne popáleniny, odniesol si to iba rukáv. Jeho kolegovia si vraj z neho uťahovali a povedali mu, že sa zrejme "príliš zapálil pre Ježiša a mohol s tým počkať až na Turíce". Beach tiež poznamenal, že bohoslužby zverejňované prostredníctvom Youtube sú pre neho absolútnou novinkou a pri ich výrobe sa cíti veľmi zvláštne, pretože až doteraz rečnil priamo pred veriacimi v kostole.
V Spojenom kráľovstve, kde platí zákaz zhromažďovania, sa online bohoslužby stávajú pomaly samozrejmosťou a veriaci si na to postupne zvykajú. Napríklad ostatnú nedeľnú omšu arcibiskupa z Canterbury Justina Welbya si mohli pozrieť aj užívatelia Facebooku.